Document ID: /roh_data/filtered/Billingualer_Corpus_interleaved-de-rm.jsonl.gz/729

This is a text translated from German to Rumantsch Grischun.
Projekt New Public Management erhält gute Noten - GRiforma stösst auf breite Akzeptanz

GRiforma, das Bündner Projekt für New Public Management, findet bei den Beteiligten deutlichen Zuspruch. Die Mehrheit der Befragten plädiert dafür, die Verwaltungsreform weiterzuführen. Zu diesem Schluss kommt die systematische Auswertung der vierjährigen Versuchsphase durch ein Expertenteam. Der Bericht soll nun von der Regierung und vom Bündner Parlament gewürdigt werden.

Lässt sich die Bündner Verwaltung wirkungsvoller steuern? Wie kann sie noch leistungsorientierter und kostenbewusster arbeiten und zugleich kundenfreundlich und attraktiv für die Mitarbeitenden sein? Das Pilotprojekt "GRiforma - New Public Management in der Bündner Verwaltung" wurde 1998 gestartet. Ursprünglich fünf, später sieben ausgewählte Dienststellen, die Departemente, die Regierung und das Parlament erprobten Instrumente der Wirkungsorientierten Verwaltungsführung: Globalbudget, Leistungsauftrag, Controlling, Kostenrechnung. Die Versuchsphase läuft Ende 2002 aus.

Evaluation zeigt klare Stossrichtung

In den vergangenen Monaten wurde GRiforma in Zusammenarbeit mit dem spezialisierten Beratungsbüro Econcept AG, Zürich, ausgewertet. Die beigezogenen Expertinnen und Experten haben vergleichbare Verwaltungsreformprojekte in den Kantonen Luzern, Aargau und Zürich evaluiert. In GRiforma sollten alle Beteiligten direkt zu Wort kommen. Mittels Fragebögen und Interviews holten die Gutachter die Meinung von Führungskräften und Mitarbeitenden der Bündner Verwaltung sowie von Regierungs- und Parlamentsmitgliedern ein. Insgesamt wurden rund 500 Personen befragt. Der Tenor ist eindeutig: Die klare Mehrheit der Befragten plädiert für die Fortführung und den Ausbau von GRiforma. Das Wie und Wann ist noch Gegenstand von Diskussionen.

Pilot-Dienststellen erteilen beste Noten

Das Evaluationsteam kommt in seinem umfassenden Bericht zum Schluss, dass GRiforma die anvisierten Ziele zu einem guten Teil erreicht hat. Die besten Ergebnisse sind verwaltungsintern, bei den Pilotdienststellen, zu verzeichnen. Sie sind leistungsorientierter und kostenbewusster geworden. Die Führung mit klaren Zielvorgaben hat sich bewährt. Auch das basisnahe und stufenweise Einführen der Instrumente wurde sehr geschätzt, es hat den angestrebten Kulturwandel spürbar unterstützt. Mehrheitlich positiv sind die bisherigen Veränderungen auch beim Parlament aufgenommen worden. Zudem hat sich der Grosse Rat mit der in diesem Jahr beschlossenen Parlamentsreform bereits auf seine neue Rolle im Umgang mit GRiforma vorbereitet. Die Umsetzung der Reform erfolgt im Jahr 2003, dabei werden die Erkenntnisse aus GRiforma von Nutzen sein. Die Mehrheit aller befragten Personen ist sich einig, dass der Nutzen aus den bisherigen Projektarbeiten den Aufwand rechtfertigt.

Kompetenzen klären, Vorgehen vereinfachen

Der Schlussbericht zu GRiforma benennt auch etliche klärungsbedürftige Fragen. Im Verhältnis zwischen Regierung und Grossem Rat gilt es die Kompetenzen neu zu regeln. Zwar wurden zwei Budgetvarianten mit verschieden starken Einflussmöglichkeiten für das Parlament getestet - sie werden aber von den Beteiligten kontrovers bewertet. Während Dienststellen und Regierung mehr Entscheidungsfreiraum für die Verwaltung bevorzugen, plädieren die befragten Grossratsmitglieder für die verstärkte parlamentarische Einflussnahme.

Die Budgetunterlagen und der Jahresbericht ans Parlament müssen ausgebaut und in Form und Inhalt verständlicher dargestellt werden. Handlungsbedarf besteht auch beim Überprüfen der Wirkung von staatlichem Handeln - es sollen allgemein akzeptierte, einfache Wertmassstäbe geschaffen werden. Vereinfacht werden muss auch die Kostenrechnung.

Flächendeckende Einführung empfohlen

Kernelement des Schlussberichts ist eine Liste mit 17 Empfehlungen zum weiteren Vorgehen. Zentral ist dabei die Empfehlung des Evaluationsteams, GRiforma unter Federführung der Regierung schrittweise fortzusetzen und mittelfristig flächendeckend in der Verwaltung einzuführen. Die Bündner Regierung wird die Empfehlungen voraussichtlich im Dezember bewerten und konkrete Beschlüsse zum weiteren Verlauf von GRiforma fassen. Nebst dem Schlussbericht wird sie dabei auch das gesamtstaatliche Umfeld, insbesondere die angespannte Finanzlage in ihre Überlegungen einbeziehen. Geplant ist, die Regierungsentscheide dem Parlament Mitte nächsten Jahres in Form einer Botschaft zur politischen Diskussion zu unterbreiten. Im Anschluss daran erfolgen die notwendigen Gesetzesanpassungen und Umsetzungsarbeiten.

Schlussbericht auf Internet

Weitere Informationen zu GRiforma und zur Evaluation sind via Internet unter

http://www.fmd.gr.ch/griforma/aktuell

erhältlich. Dort sind auch die romanische, italienische und deutsche Version der Zusammenfassung zum Schlussbericht und der integrale Schlussbericht in Deutsch zu finden.

GRiforma: Pilotversuch seit 1998

Das Pilotprojekt "GRiforma - New Public Management in der Bündner Verwaltung" wurde 1998 lanciert. Fünf ausgewählte Dienststellen aus verschiedenen Departementen testeten Instrumente der Wirkungsorientierten Verwaltungsführung: Handelsregisteramt, Sozialamt, Bündner Kantonsschule, Amt für Informatik und Amt für Wald. In den Jahren 2001/2002 stiessen das Amt für Schätzungswesen sowie das Landwirtschaftliche Bildungs- und Beratungszentrum Plantahof zu den Pilot-Dienststellen hinzu. Das Projekt GRiforma ist im Finanz- und Militärdepartement angesiedelt. Die Versuchsphase läuft in ihrer bisherigen Form Ende 2002 aus. Im Sinne einer Übergangsregelung arbeiten die involvierten Dienststellen vorläufig auf der Basis der erfolgreich erprobten Instrumente weiter.

Gremium: Finanz- und Militärdepartement des Kantons Graubünden

Quelle: dt Finanz- und Militärdepartement des Kantons Graubünden

Data: 06.11.2002

Il project New Public Management survegn bunas notas - GRiforma chatta gronda acceptanza

GRiforma, il project grischun per New Public Management, chatta ina clera accoglientscha tar ils pertutgads. La majoritad dals interrogads pledescha per ina cuntinuaziun da la refurma da l'administraziun. A quest resultat riva l'evaluaziun sistematica da la fasa d'emprova da quatter onns tras in team d'experts. Il rapport duai ussa vegnir valità da la regenza e dal parlament grischun.

Sa lascha manar l'administraziun grischuna a moda pli efficazia? Co po ella lavurar anc pli orientada a la prestaziun ed a moda economica sco er a medem mument favuraivla per il client ed attractiva per las collavuraturas ed ils collavuraturs? Il project da pilot "GRiforma - New Public Management en l'administraziun grischuna" è vegnì lan-tschà dal 1998. A l'entschatta han examinà tschintg, pli tard set uffizis, ils departaments, la regenza ed il parlament ils instruments da la nova gestiun publica: preventiv global, incarica da prestaziuns, con-trolling e calculaziun dals custs. La fasa d'emprova chala la fin dal 2002.

L'evaluaziun mussa ina direcziun clera

Ils mais passads è vegnì analisà GRiforma en collavuraziun cun il biro da cussegliaziun spezialisà Econcept SA, Turitg. Las expertas ed ils experts consultads han evaluà projects da refurma da l'administraziun cumparegliabels en ils chantuns Lucerna, Argovia e Turitg. En GRiforma duessan vegnir a pled tut ils participads. Cun questiunaris ed intervistas han ils experts rimnà l'opiniun da persunas da cader e da collavuraturas e collavuraturs da l'administraziun grischuna sco er da commembers da la regenza e dal parlament. En tut èn vegnidas interrogadas radund 500 persunas. Il tenor è evident: La maioritad clera dals interrogads pledescha per ina cuntinuaziun ed in svilup da GRiforma. Co e cura èn anc tema da discussiun.

Ils uffizis da pilot dattan las meglras notas

Il team d'evaluaziun riva en ses rapport cumplessiv a la conclusiun che GRiforma haja accumplì per ina buna part las finamiras avisadas. Ils megliers resultats pon vegnir registrads a l'intern da l'administraziun, tar ils uffizis da pilot. Quels s'orienteschan pli consequentamain a la prestaziun ed èn daventads pli conscients dals custs. Il stil da manar cun dar cleras finamiras è sa cumprovà. Er l'introducziun dals instruments damanaivel a la basa e pass per pass è vegnida stimada fitg, ella ha sustegnì considerablamain la midada da cultura avisada. Per gronda part èn las midadas passadas vegnidas percepidas a moda positiva er dal parlament. Ultra da quai è il cussegl grond gia sa preparà en connex cun la refurma parlamentara decidida quest onn per sia nova rolla en l'applicaziun da GRiforma. La realisaziun da la refurma succeda il 2003, latiers vegnan tratgas a niz las enconuschientschas da GRiforma. La gronda part da las persunas interrogadas è d'accord ch'il niz da la lavur da project da fin uss giustifitgeschia ils sforzs.

Sclerir las cumpetenzas, simplifitgar il procediment

Il rapport final da GRiforma numna er diversas dumondas che ston vegnir scleridas. Tar la relaziun tranter regenza e cussegl grond ston las cumpetenzas vegnir regladas da nov. Bain èn vegnidas examinadas per il parlament duas variantas dal preventiv cun pussaivladads d'influenza differentamain fermas - ellas vegnan però valitadas a moda controversa dals participads. Entant che uffizis e regenza prefereschan dapli libertad da decider per l'administraziun, pledeschan ils commembers dal cussegl grond interrogads per in'influenza parlamentara pli gronda.

Ils documents dal preventiv ed il rapport annual al parlament ston vegnir amplifitgads e preschentads a moda pli enclegentaivla tant areguard la furma sco er areguard il cuntegn. In basegn d'agir datti er tar la controlla da l'effect da l'agir statal - i duain vegnir stgaffidas scalas da valur simplas ed generalmain acceptadas. Er il quint da custs sto vegnir simplifitgà.

Recumandà d'entroducir dapertut

L'element central dal rapport final è ina glista cun 17 recumandaziuns per l'ulteriur procediment. Centrala è latiers la recumandaziun dal team d'evaluaziun, da cuntinuar sut la direcziun da la regenza pass per pass cun GRiforma e d'introducir ella a media vista en tut las parti-ziuns da l'administraziun. La regenza grischuna vegn probablamain a valitar quella recumandaziun il december ed a trair conclusiuns concretas davart l'ulteriur procediment da GRiforma. Sper il rapport final vegn ella er ad integrar en sias ponderaziuns ils conturns dal stadi sco tal, oravant tut la situaziun da finanzas critica. Prevesì èsi da preschentar las decisiuns da la regenza al parlament la mesadad da l'onn che vegn en furma d'ina missiva per la discussiun politica. Suenter succedan las adattaziuns da las leschas necessarias e las lavurs da realisaziun.

Il rapport final sin Internet

Ulteriuras infurmaziuns davart GRiforma e davart l'evaluaziun survegnan ins en l'internet sut

http://www.fmd.gr.ch/griforma/aktuell

. Là chattan ins er la versiun rumantscha, taliana e tudestga da la resumaziun dal rapport final ed il rapport final integral en tudestg.

GRiforma: Emprova da pilot dapi il 1998

Il project da pilot "GRiforma - New Public Management en l'administraziun grischuna" è vegnì lantschà dal 1998. Tschintg uffizis elegids da divers departaments han examinà ils instruments da la nova gestiun publica: l'uffizi dal register da commerzi, l'uffizi dal servetsch social, la scola chantunala grischuna, l'uffizi d'informatica e l'uffizi forestal dal Grischun. Dals onns 2001/2002 èn vegnids tiers ils uffizis da pilot l'uffizi da stimaziun sco er il center da furmaziun e cussegliaziun agricula Plantahof. Il project GRiforma è domicilià en il departament da finanzas e militar. La fasa d'emprova chala en la furma actuala la fin dal 2002. En il senn d'ina reglamentaziun transitoria lavuran ils uffizis involvids per entant vinavant sin basa dals instruments experimentads cun success.

Gremi: Departament da finanzas e militar dal chantun Grischun

Funtauna: rg Departament da finanzas e militar dal chantun Grischun

Data: 06.11.2002